钦定古今图书集成/历象汇编/历法典/第054卷 > 图
## 钦定古今图书集成/历象汇编/历法典/第054卷 > 图

剖圆八十度，乃合于百六十度之切线也。此其长比
赤道内之半径不啻五倍，经纬皆愈出愈宽，以比近
北极之度分大小殊绝矣。如右图甲为平图之心，乙
为南极，甲丙为半径，亦即为四十五度。甲戊弧之切
线，若从乙出直线，割八十度之弧甲丁，然后与甲丙
引长百六十度之线遇于己，其长于甲丙几及六倍
也。如是而依本法作图，若图幅少狭，即北度难分，若
北度加宽，即图广难用矣。今改立一法，设照本稍出
南极之外，去极二十度起一直线，以代乙己，其与甲